# Diareja

### Iz Wikipedije, proste enciklopedije

Za druge pomene glej Diareja (strip).

Diareja ali driska pomeni pogosto iztrebljanje tekočega blata. O driski govorimo, ko oseba iztreblja več kot trikrat dnevno, pri tem pa je blato mehko, neizoblikovano ter vsebuje veliko količino vode. Odvisno od vzroka bolezni se lahko v blatu pojavlja tudi kri, sluz ali gnoj.

Pogosto odvajanje pri funkcionalnih črevesnih motnjah, ko je teža in sestava blata sicer normalna, z medicinskega stališča ne sodi med diareje. Govorimo o inkontinenca.

O kronični driski govorimo tedaj, ko bolezen traja neprekinjeno več kot štiri tedne.

## [uredi] Vrste

### [uredi] Osmotska driska

Gre za nezadosto resorpcijo vode in hranil iz črevesne svetline. Vzrok je bodisi v prizadetosti črevesja bodisi v zaužitju substanc, ki se le stežka absorbirajo.

### [uredi] Sekrecijska driska

Ta vrsta driske je posledica prekomerne sekrecije oziroma izločanja elektrolitov in vode iz sten prebavil v svetlino. Vzrok je skorajda zmeraj okužba z bakterijskimi toksini (npr. patogeni sevi E. coli). Zelo hudo obliko sekrecijske driske povzroča Vibrio cholerae, ki močno stimulira izločanje anionov, zlasti klorida.

### [uredi] Driske zaradi motenj v gibljivosti črevesja

Če je gibljivost črevesja prehitra, ni na voljo dovolj časa, da bi se lahko voda in hranila v dovoljšnji meri resorbirala v stene prebavil. Vzrok je lahko na primer vagotomija (prekinitev vagusnega oživčenja).

### [uredi] Driske zaradi vnetja

Vnetje povzroči poškodbe v sloju sluzi, ki obdaja stene prebavil. Posledica je izgubljanje tekočine, bogate z beljakovinami. Vzrok je lahko okužba z bakterijami, virusi, zajedavci ali pa gre za avtoimuno bolezen.

## [uredi] Zdravljenje

Pomembno je zlasti nadomeščanje izgubljene tekočine, saj sicer preti dehidracija. Pri driski telo ne izgublja zgolj vode, marveč tudi elektrolite, ki jih je prav tako potrebno nadomeščati.

Zdravila, ki se uporabljajo zoper drisko, se imenujejo antidiaroiki.

  Ta medicinski članek je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../d/i/a/Diareja.html«

Kategoriji: Medicinske škrbine | Bolezni

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Anglo Saxon
- العربية
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- Gàidhlig
- עברית
- Bahasa Indonesia
- Italiano
- 日本語
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Русский
- Simple English
- Slovenčina
- Shqip
- Basa Sunda
- Svenska
- 中文